Richard Genée

Franz Friedrich Richard Genée (7. veebruar 1823 Danzig – 15. juuni 1895 Baden bei Wien) oli preisi päritolu Austria näitekirjanik, helilooja, dirigent ja libretist. Tema tuntuim töö on libreto Johann Strauss II kuulsale operetile "Nahkhiir" ("Die Fledermaus"), samuti tekst (kirjutatud koos Friedrich Zelliga) Karl Millöckeri menuoperetile "Der Bettelstudent" ("Kerjusüliõpilane"). Ta komponeeris 33 operetti (peamiselt Zelli libretole), koomilist ooperit ja Singspiel'i, lisaks kirjutas ka klaveri- ja koorimuusikat ning romansse. Ta on ooperilaulja Friedrich Genée poeg. Esialgu õppis Richard meditsiini, kuid asus siis Berliini Adolf Stahlknechti juurde muusikat õppima. Aastatel 1847–1867 pidas ta dirigendiametit Tallinnas, Riias, Kölnis, Düsseldorfis, Danzigis, Mainzis, Schwerinis ja Prahas. Perioodil 1868–1878 oli ta Viini teatri Theater an der Wien dirigent ja lõi tekste lavateostele, mis selles teatris esitamisele tulid. 1878. aastal jättis ta dirigendiameti maha ja hakkas tegelema komponeerimise ja kirjandusliku tööga. Ta tõlkis Charles Lecocqi, Jacques Offenbachi ja Arthur Sullivani operettide tekste saksa keelde. Richard oli tuntud suurepärase huumorimeele poolest. Genée operetiloomingust olid populaarseimad Theater an der Wienis ja Ameerikas ette kantud "Der Geiger aus Tirol" ("Tirooli viiuldaja"), "Der Seekadett" ("Mitšman"), "Nanon, die Wirtin vom goldenen Lamm". Eestis on esitatud ainult tema operetti "Don Trabuco di Trabucillos" (Vanemuine 1887). Ta sai tuntuks eelkõige 44 opereti ja koomilise ooperi libreto autorina, millest suur osa valmis koostöös Friedrich Zelliga. Tema osaks oli kirjutada peamiselt värsse muusikalugudele, Zell hoolitses faabula eest. Kirjutas tekste Karl Millöckerile ("Der Bettelstudent", "Gasparone", "Gräfin Dubarry", "Die Jungfrau von Belleville", "Die Vice-Admiral"), Offenbachile ("Der schwarze Korsar"), Johann Straussile ("Die Fledermaus", "Cagliostro in Wien", "Eine Nacht in Venedig", "Das Spitzentuch der Königin"), Franz von Suppéle ("Fatinitza", "Die Afrikareise", "Donna Juanita", "Boccaccio"), Karl Michael Ziehrerile ("Ein Deutschmeister"), Carl Zellerile ("Die Fornaria", "Captäin Nicoll"), Alfons von Czibulkale ("Der Glücksritter", "Der Jagdjunker der Kaiserin", "Pfingsten in Florenz"), Rudolf Dellingerile ("Kaptäin Fracassa") jt. "Polyphem" (Elbing, 1856) "Der Geiger aus Tirol" (Danzig, 1857) "Ein Trauerspiel" (operett, Mainz, 1860) "Der Musikfeind" (operett, Berliin, 1862) "Die Generalprobe" (operett, Berliin, 1862) "Die Talismänner" (Mainz, 1863) "Rosita" (Mainz, 1864) "Der Zopfabschneider" (operett, Berliin, 1866) "Der schwarze Prinz" (Praha, 1866) "Cleopatra" (Viin, 1875) "Luftschlösser" (Viin, 1875) "Der Seekadett" (operett, Viin, 1876) "Nanon, die Wirtin vom goldenen Lamm" (operett, Viin, 1877) "Im Wunderlande der Pyramiden" (Singspiele, Viin, 1877) "Die letzten Mohikaner" (operett, München, 1878) "Nisidia" (operett, Viin, 1880) "Rosina" (operett, Viin, 1881) "Eine gemachte Frau" (Dresden, 1885) "Die Zwillinge" (operett, koos L. Rothiga, Viin, 1885) "Die Piraten" (operett, Berliin, 1886) "Die Dreizhen" (operett, Viin, 1887) "Signora Vendetta" (vodevill-operett, Wiesbaden, 1892) "Rotkäppchen" (vodevill, Berliin, 1892) "Die Mädchen-Schule" (vodevill, Berliin, 1892) "Freund Felix" (operett, Berliin, 1893)